Električková trať Hlubočepy – Barrandov

**[[Električková trať]] [[Hlubočepy]] – [[Barrandov]]** je jedna z najnovších električkových tratí v Prahe, nachádza sa v juhozápadnej časti mesta. Spája sídlisko Barrandov s centrom metropoly. Jej výstavba prebiehala od augusta 2001 do augusta 2004, trať bola sprevádzkovaná 29. novembra 2003.

V čase sprevádzkovania sa predpokladalo skoré predĺženie o 1,8&nbsp;km do Holyně, v roku 2008 bolo plánované na rok 2011.

## Popis trate
Trať, dlhá 3,5 km, vedie od električkovej slučky Hlubočepy v údolí Dalejského potoka, neďaleko jeho ústia do Vltavy, po dvoch estakádach v celkovej dĺžke 761 m cez Dalejský potok. Rošt, na ktorom je umiestnená trať, bol postupne spúšťaný odhora nadol, z barrandovskej strany smerom k Vltave. Až k počiatku sídliska je trať takmer rovnobežná s dôležitou kapacitnou komunikáciou *[[K Barrandovu]]*, potom vedie sídliskom a končí na jeho západnom okraji. Trať je ukončená slučkou, a je napájaná pomocou dvoch meniarní. Maximálny pozdĺžny sklon činí 6,9%, čo však v pražskej sieti nie je najviac.

Celá trať je vedená po samostatnom dráhovým telese, nie je súčasťou pozemnej komunikácie. Lamačova a Tréglova ulice sú v sídlisku prekonané pomocou podjazdov, ulice Slivenecká a Do Klukovic priecestím zabezpečenými svetelnou signalizáciou; vyznačenie prejazdov nesie hybridný znaky križovatky, železničného prejazdu a miesta vjazdu na pozemnej komunikácii a jeho správnosť je sporná. Taktiež spôsob vyznačenia a zabezpečenia prechodov je diskutabilný. Asi dva úrovňové priecestia sú určené len pre služobné automobily na obsluhu meniarní atď.

Koľajový zvršok je buď otvorený alebo zatrávnený, v priestore staníc potom tiež dláždený, koľaje sú upevnené na podvaloch. Trolejové vedenie a osvetľovacie telesá sú upevnené nie na stĺpoch, ale na kruhových portáloch, ktoré sú v sídliskovej časti v povrchových úsekoch trate prepojené protihlukovou stenou.

## Zastávky
Barrandovská trať má unikátne architektonické stvárnenie staníc. Tie sú koncipované ako zastrešené, s oceľovými konštrukciami, zasklené, s bočnými nástupišťami. Každá z nich má svoju špecifickú farbu. Autorom dizajnu zastávok je architekt Patrik Kotas.

### Zoznam zastávok
* *Hlubočepy* (biela)
* *Geologická* (žltá)
* *K Barrandovu* (modrá)
* *Chaplinovo náměstí* (červená)
* *Poliklinika Barrandov* (zelená)
* *Sídliště Barrandov* (biela)

## Galéria

Súbor:Hlubočepy tram.jpg|Stanica Hlubočepy, v pozadí električková estakáda v smere nahor k zastávke Geologická
Súbor:Praha, Stanice Geologická.jpg|Stanica Geologická
Súbor:Praha - Tramvajová trať Hlubočepy - Barrandov (7924943122).jpg|Stanica K Barrandovu
Súbor:Tramvajová zastávka Chaplinovo náměstí.jpg|Stanica Chaplinovo náměstí
Súbor:Barrantram.jpg|Tunel pod Tréglovou ulicou, pohled od Chaplinova námestí
Súbor:Tramvajová zastávka Poliklinika Barrandov.jpg|Stanica Poliklinika Barrandov
Súbor:Barrandov tramline.jpg|Zatrávnený koľajový zvršok a protihluková bariéra pri trati v úseku Poliklinika Barrandov – Sídliště Barrandov
Súbor:Tatra T3R.P 8214 on the line 20 - 2012.JPG|Stanica Sídliště Barrandov


## Pozri aj
* Zoznam električkových tratí v Prahe
* Električková doprava v Prahe

## Referencie

## Externé odkazy
* Trať Sídlisko Barrandov – Hlubočepy, www.prazsketramvaje.cz
* Projekt trate Hlubočepy – Sídliště Barrandov, www.prazsketramvaje.cz
* Električková trať Hlubočepy – Barrandov, www.mhdcr.biz

## Iné projekty

## Zdroj
* 

Kategória:Električkové trate v Prahe
Kategória:Barrandov